kardosdrur/scandi-wiki huggingface dataset:
Sydafrikansk delfin

Sydafrikansk delfin (Cephalorhynchus heavisidii), også kaldet Heavisides delfin, er en lille delfin, der forekommer ud for det sydvestlige Afrika ved Sydafrika og Namibia. Den ligner de øvrige arter i slægten Cephalorhynchus i kropsform og har en karakteristisk farvetegning i sort, hvid og grå. Den fremtrædende rygfinne er trekantet. Sydafrikansk delfin lever især af fisk i kulmulefamilien.

Kilder

Delfiner
Farenstedgaard

Farenstedgaard (på tysk Gut Fahrenstedt) er et tidligere adeligt gods, der går tilbage til begyndelsen af det 16. århundrede, da Clement Eriksen, der i 65 år var herredsfoged i Strukstrup Herred og 1507 boede i Farensted, fik frihed for en del bondejord til belønning for at understøtte Frederik I, da denne blev valgt til konge, mod Christian IIs tilhængere. Efter hans søn Ditlev Clementsen, der også var herredsfoged, foretog dennes sønner en deling, idet Erik Clementsen, der også var herredsfoged, fik stamgården til en værdi af 10 mark guld, mens broderen Asmus fik de sydlige jorder til en værdi af 6 mark guld, hvor han opførte en gård.

Efter Erik Clementsen overtog Bendir Kamphovener, der giftede sig med enken og købte godset af sine stedbørn. Den fraskilte gård var 1577 ejet af Breide Ahlefeldt. Senere ejere af hovedgården var Ditlev Christian von Rumohr af Østergaard i 1736, kammerherre og amtmand von Rewentlow i 1754, som i 1763 solgte gården til kancelliråd Lucas Klippe, der i 1766 solgte til oberstløjtnant baron Frederik von Gersdorff, der - efter at gården var blevet et adeligt gods i et af Angels to godsdistrikter i 1764 - i 1789 fik ophøjet godset til et fideikommisgods for sin familie.

Litteratur 
J.P. Trap: Hertugdømmet Slesvig, 1864; s. 514f

Eksterne henvisninger 
 Farenstedgaards hjemmeside (tysk)

De to adelige godsdistrikter i Angel
Hattemagerhuset

Hattemagerhuset er et ca. 200 år gammelt hus i Tarm i Vestjylland. Det er en del af fusionsmuseet Ringkøbing-Skjern Museum.

Hattemagerhuset var et af flere jordløse huse der lå ned mod Egvad Kirke. Her boede i tiden mellem 1840 til 1870 Johanne Cathrine Jensdatter der ernærede sig som hattemager, deraf navnet. 

Man har restaureret huset som man formoder, det har set ud omkring 1870. Der er etableret historiske værkstedsaktiviteter hvor man kan  bage, lave mad over åbent ildsted, vaske, kærne smør og lave hatte.

Noter

Eksterne henvisninger 

 Hattemagerhuset hos Kulturarv.dk
 Ringkøbing-Skjern Museums hjemmeside


Museer i Region Midtjylland
Bygninger, konstruktioner og anlæg i Ringkøbing-Skjern Kommune
Statsanerkendte museer i Danmark
Sort delfin

Sort delfin (Cephalorhynchus eutropia), også kaldet chilensk delfin, er en lille, sjælden delfin, der forekommer i kolde, lavvandede områder ud for Chiles kyst i Sydamerika. Den er tæt bygget ligesom de øvrige arter i slægten Cephalorhynchus. Halefinnen er karakteristisk stor og rund med konkav bagkant. Kroppen er mørkegrå med hvid bug og hvide læber. Den bliver efter døden hurtig sort, deraf navnet "sort delfin". Bestanden menes at være på nogle få tusind dyr.

Kilder

Delfiner
Assens Sukkerfabrik

Assens Sukkerfabrik var en sukkerfabrik i Assens på Fyn. Fabrikationen foregik på grundlag af sukkerroer.

Fabrikken blev opført 1883-84 efter tegninger af professor Ove Petersen. Fabrikken tilhørte De danske Sukkerfabrikker. Omkring århundredeskiftet producerede fabrikken årligt 12-15 mio. pund sukker. Under højsæsonen beskæftigede den omkring 250, ellers 70 arbejdere.

Sukkerfabrikken lå i byens sydlige del, syd for Kjærum Å. Bygningskomplekset havde nærmest form som et E.

I forbindelse med sukkerfabrikken blev også oprettet særlige roebaner i fabrikkens opland. Disse roebaner blev anlagt omkring 1910. Forud havde der været visse betænkeligheder på grund af det ret bakkede terræn, hvilket kan være en alvorlig hindring for smalsporsbaner. Roebanen betød imidlertid en væsentlig forøgelse af fabrikkens opland. I 1921 var hovedsporenes længde 67,8 km, i 1942 66,4 km. Banen havde i 1942 8 lokomotiver og 457 vogne. I tilknytning til fabrikken anlagdes en saftstation i Kolding.

Fabrikken blev lukket i 2006

Noter

Litteratur 
 Aage Aagesen: "Danmarks Roebaner. Et samfærdselsgeografisk Studie" (Geografisk Tidsskrift, Bind 46; 1943)
 Kr. Marius Jensen og Anette Reenberg: Landbrugsatlas Danmark; København 1986; 
 J.P. Trap: Kongeriget Danmark; 3. Udgave 3. Bind: Bornholms, Maribo, Odense og Svendborg Amter; Kjøbenhavn 1899

Sukkerfabrik
Sukker
Søren Tauson

Søren Tauson (født 20. september 1969) er en dansk tidligere ishockeyspiller, og nuværende Head of Operation i American Express Business Travels danske afdeling.

Karriere 
Som ishockeyspiller repræsenterede Søren Tauson det meste af karrieren Hellerup IK og Icehockey Club Gentofte Stars, med én enkelt afstikker til Rødovre Mighty Bulls i 1993/94-sæsonen. Desuden har han spillet kampe for Danmarks ishockeylandshold.

Da Søren Tauson stoppede sin ishockeykarriere, forsatte han indenfor rejsebranchen. Han havde stillinger hos blandt andet Carlson Wagonlit Travel, Scandinavian Airlines og Torm, inden han i marts 2013 blev Head of Operation i American Express Business Travels danske afdeling.

Han er også en del af trænerteamet omkring datteren Claras tenniskarriere.

Privat 
Søren Tauson er søn af tidligere ishockeyspiller Peter Tauson. Han har tre døtre. Den ældste, Caroline Groth Tauson, blev født i 1994, og har Anna Groth Høgberg som mor. Søren Tauson blev 9. februar 2002 gift i Christians Kirke med Tine Lindgaard. I december samme år fik de deres første datter sammen, da Clara Tauson kom til verden. To år senere blev Cecilia født. 

Datteren Clara er tennisspiller, der blandt andre har været trænet af Søren Tausons bror Michael Tauson. Den yngste bror, Christian Tauson, har også spillet ishockey på højt niveau

Søren Tauson er bosat i Kongens Lyngby.

1. januar 2018 var Søren én af 16 nulevende danskere med efternavnet Tauson.

Referencer

Eksterne henvisninger 
 

Søren
Personer fra Kongens Lyngby
Ishockeyspillere fra Danmark
Raklev

Raklev er en tidligere landsby i Raklev Sogn.

Raklev landsby bestod i 1682 af 10 gårde, 1 hus med jord og 2 huse uden jord. Det samlede dyrkede areal udgjorde 376,4 tønder land skyldsat til 86,90 tønder hartkorn. Dyrkningsformen var trevangsbrug.

Den kraftige byudvikling i tilknytning til Kalundborg i efterkrigstiden bevirkede, at der blev nedsat et byudvikllingsudvalg, som i en byudviklingsplan fra 1962 udpegede Raklev bys sydlige jorder til mellemzone, det vil sige til områder, som måtte forudses inddraget i byudviklingen på længere sigt. Byudviklingen bevirkede, at Raklev efterhånden blev opslugt som forstad til byen og nu udgør en integreret bydel i Kalundborg. Stort set hele den sydlige del af Raklev bys jorder er udstykket til villaer.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Kalundborg Kommune
Tåstrup Sø

Tåstrup Sø er en sø sydvest for Harlev. Størsteparten af søen ligger i Aarhus Kommune, mens en mindre del ligger i Skanderborg Kommune. Tåstrup Sø ligger i en sidedal til Aarhus Ådal og søen afvander via Tåstrup Bæk til Aarhus Å, umiddelbart vest for Årslev Engsø ved Gammel Harlev.

Tåstrup Sø er del af Harlev-fredningen, og er del af  Natura 2000-område nr. 232 Lillering Skov, Stjær Skov, Tåstrup Sø og Tåstrup Moseområde (H232) på 135 hektar. Størstedelen af Harlev-fredningen ligger også i Aarhus Kommune, mens en mindre sydlig del ligger i Skanderborg Kommune.

Tåstrup Sø er i privateje, men der er delvis offentlig adgang, med trampestier og fugletårn, anlagt i 2013. Fugletårnet er placeret umiddelbart vest for søen i Skanderborg Kommune og der er adgang via Stenskovvej.

Naturen 
Tåstrup sø er på 10 hektar, men er omgivet af både våde enge, rigkær og kildevæld og søområdet er derfor registreret til hele 26 hektar. Nord for søen ligger Tåstrup Mose som er domineret af pil og rød-el. Tåstrup Sø er lavvandet og næringsrig, men uden større algevækst, da åkander skygger for solen. Odderen forsvandt fra området omkring 1950 og er i det hele taget en truet dyreart i Danmark. I 2001 blev der dog igen observeret ynglende oddere ved Tåstrup Sø og der arbejdes for at forbedre artens vilkår i fredningsområdet. 

Tåstrup Sø (og Tåstrup Mose) huser mange vand- og sump-fugle, hvoraf flere er sjældne i Danmark. Således har Pungmejsen været ynglefugl her siden arten først blev registret i fredningsområdet i 1970.

Noter

Litteratur 
 Natura 2000 område nr. 232 Lillering Skov, Stjær Skov, Tåstrup Sø og Tåstrup Mose
 Dansk Naturfredningsforening: Tåstrup Sø og Tåstrup Mose samt Lillering Skov, Stjær Stenskov og Søskov - udkast til fredningsforslag , DN Århus (2. august 2007)
 Fredningskort

Eksterne henvisninger 
 

Søer i Aarhus Kommune
Søer i Skanderborg Kommune
Vincent Gardenia

Vincent Gardenia (født Vincenzo Scognamiglio; 7. januar 1920, død 9. december 1992) var en italiensk-amerikansk teater-, film- og tv-skuespiller. Han blev to gange nomineret til en Oscar for bedste mandlige birolle, først for Bang the Drum Slowly (1973) og igen for Moonstruck (1987). Han skildrede også Det. Frank Ochoa i En mand ser rødt (1974) og dens efterfølger i 1982, samt Mr. Mushnik i den musikalske filmatisering af Gys i blomsterbutikken (1986).

Eksterne henvisninger 

 

Skuespillere fra Italien
Skuespillere fra USA
Personer fra Napoli
Italienere i 1900-tallet
Amerikanere i 1900-tallet
Italiensk-amerikanere
Oscar-nominerede skuespillere
Pseudonymer
Jack Gilford

Jack Gilford (født 25. juli 1908, død 4. juni 1990) var en amerikansk Broadway, film- og tv-skuespiller. Han blev nomineret til en Oscar for bedste mandlige birolle for Manden i midten (1973).

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Oscar-nominerede skuespillere
Jason Miller

Jason Miller (født John Anthony Miller, Jr.; 22. april 1939, død 13. maj 2001) var en amerikansk skuespiller og dramatiker. Han modtog Pulitzer-prisen for drama i 1973 for sit skuespil That Championship Season og blev anerkendt for sin rolle som far Damien Karras i gyserfilmen Eksorcisten i 1973, en rolle, han gentog i Eksorcisten III. Han blev senere kunstneriskleder af Scranton Public Theatre i Scranton, Pennsylvania, hvor That Championship Season blev opsat.

Eksterne henvisninger 

 

Skuespillere fra USA
Dramatikere fra USA
Personer fra New York City
Amerikanere i 1900-tallet
Amerikanere i 2000-tallet
Pulitzerprismodtagere
Oscar-nominerede skuespillere
Pseudonymer
David Lee

David Lee (født 29. april 1983 i St. Louis) er en amerikansk forhenværende basketballspiller, hvis seneste kontrakt for San Antonio Spurs i NBA udløb i sommeren 2017. I november samme år meddelte Lee at han stoppede karrieren.

Privatliv 
Siden 2016 har David Lee dannet par med den danske tennisspiller Caroline Wozniacki. 3. november 2017 offentliggjorde parret at de var blevet forlovet. Parret blev gift lørdag d. 15. juni 2019 i Toscana.

Den 10. februar 2021 meddelte Wozniacki, at hun ventede parrets første barn i juni. Den 11. juni 2021 fødte Wozniacki parrets datter, Olivia.

Den 19. juni 2022 meddelte han via sin Instagram-konto, at han venter sit andet barn med sin kone, Caroline.

Den 24. oktober 2022 bød de velkommen til deres søn James Wozniacki Lee.

Referencer

Eksterne henvisninger 

 

Personer fra St. Louis
Basketballspillere fra USA
Michael V. Gazzo

Michael Vincenzo Gazzo (født 5. april 1923, død 14. februar 1995) var en amerikansk dramatiker, der senere i livet blev film- og tv-skuespiller. Han blev nomineret til en Oscar for bedste mandlige birolle sin præstation i The Godfather Part II (1974).

Eksterne henvisninger 

 

Skuespillere fra USA
Dramatikere fra USA
Personer fra New Jersey
Amerikanere i 1900-tallet
Oscar-nominerede skuespillere
Filippinernes kvindefodboldlandshold

Filippinernes kvindefodboldlandshold er kvindernes fodboldlandshold i Filippinerne. Holdet styres af Filippinernes fodboldforbund.

Aktuel trup 
Datoer for kampe: 15–24. august 2017
Modstandere: Malaysia, Vietnam, Myanmar, og Thailand.
Turnering: De sydøstasiasiske lege 2017

* Nylige indkald

Landsholdstrænere 
  Edward Magallona (1981)
  Orlando Plagata (1985)
  Antonio Morales (1988)
  Marlon Maro (2001–2007)
  Hans Smit (2008)
  Joel Villarino (2008–2009)
  Ernest Nierras (2011–2013)
  Buda Bautista (2015–2017)
  Marnelli Dimzon (2017–)

Referencer 

Kvindefodboldlandshold
Kvindefodboldlandshold
I'll Take the Rain

"Leaving New York" er den tredje og sidste single fra det amerikanske alternative rockband R.E.M.'s 12. studiealbum Reveal fra 2001. Sangen nåede op som nummer 44 på UK Singles Chart, men kom ikke ind på Billboard Hot 100.

Musikvideoen til singlen blev instrueret af David Weir, og det var den første gange, gruppen udgav en 100 % animeret musikvideo. Klippene er triste for at matche sangens tone, og den følger en hund med en krone, der er på eventyr. Den bor på en vogn af træ og udforsker en ø.

Spor 
Alle sange er skrevet af Bill Berry, Peter Buck, Mike Mills og Michael Stipe, medmindre andet er angivet

UK CD1 (W573CD)
 "I'll Take the Rain" - 5:55
 "I've Been High" (Live) - 3:201
 "She Just Wants to Be" (Live) - 5:062

UK CD2 (W573CDX)
 "I'll Take the Rain" - 5:55
 "32 Chord Song" - 3:12 3
 "I've Been High" (Live) (forbedret video)1

Europæisk CD (9362-42416-2)
 "I'll Take the Rain"
 "32 Chord Song" - 3:12
 "She Just Wants to Be" (Live) - 5:06
 "I've Been High" (Live) - 3:20
 "I've Been High" (Live) (forbedret video)

Noter 
1 Indspillet i Channel V Studios, Sydney, Australien; 31. maj, 2001.
2 Indspillet på Museum of Television and Radio, New York City, New York; 18. maj, 2001.
3 Alternativ version af "Summer Turns to High" fra Reveal.

Hitlister

Referencer 

R.E.M. sange
Sange fra 2001
ITF Women's World Tennis Tour

ITF Women's World Tennis Tour (indtil 2019 ITF Women's Circuit) er en serie af professionelle tennisturneringer, arrangeret af International Tennis Federation (ITF) for kvindelige tennisspillere. 

Serien er en del af ITF World Tennis Tour, og fungerer som en udviklingstour for den højeste rangerede WTA Tour.

Se også 
 ITF Men's Circuit
 ITF World Tennis Tour Juniors
 Nordea Danish Open 2008

Eksterne henvisninger 
 Officielt websted 

Tennisturneringer
International Tennis Federation
Tennis for kvinder
Groove Coverage

Groove Coverage er et tysk danceband, der består af Axel Konrad, DJ Novus, Melanie Munch, bedre kendt som Mell (forsanger) og Verena Rehm (tidligere danser, baggrundsvokal og til tider forsanger). Bandets producere er Ole Wierk og Axel Konrad. Projektet blev grundlagt i sommeren 2001 af DJ Novus, i samarbejde med Suprime Music (Konrad). Med 11 singler på den tyske Top 50 og over 13 millioner solgte album er gruppen et af Tysklands mest succesfulde dancebands.

Diskografi

Studiealbum

Opsamlingsalbum 
 Best of Groove Coverage (CD + DVD) (2005)
 Best of Groove Coverage: The Ultimate Collection (3 CD) (2005) (Hong Kong)
 Greatest Hits (2006) (USA)
 Greatest Hits (2 CD) (2007)
 Poison (The Best Of Groove Coverage) (Rare Japan CD)
 The Definitive Greatest Hits & Videos (Singapore) (2008)

Singler

Referencer 

Musikgrupper fra Tyskland
Musikgrupper fra 1999
Gentofte Tennisklub

Gentofte Tennisklub er en dansk tennisklub, beliggende i Gentofte. Klubben blev grundlagt i 1901 af 30 borgere fra byen. I 2016 havde klubben 803 medlemmer, samt to indendørs og seks udendørs baner.

I 2016 blev klubbens damer danmarksmester for hold, mens herrerne fik sølvmedaljer.

Referencer

Eksterne henvisninger 
 Gentofte Tennisklubs websted 

Etableret i 1901
Tennisklubber i Danmark
Tennisklub
Zirchow

Zirchow er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald på øen Usedom. Landkreis Vorpommern-Greifswald ligger i delstaten Mecklenburg-Vorpommern.

Geografi 
Zirchow er beliggende på nordbredden af Stettiner Haff ved Bundesstraße B 110 i Naturpark Insel Usedom. Omkring seks kilometer mod nord ligger badebyen Heringsdorf ved Østersøen. Øst for Zirchow ligger kommunen Garz og én af de to grænseovergange til Polen for motorkøretøjer, fra øen Usedom. En del af Flughafen Heringsdorf ligger på kommunens område.

Landsbyen Kutzow havde frem til 1945 holdeplads ved den nedlagte jernbane Ducherow–Ahlbeck.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Brad Dourif

Bradford Claude Dourif (/ dɔːrɪf /; født 18. marts 1950) er en amerikansk teater- og filmskuespiller, kendt for at spille Billy Bibbit i Gøgereden (som vandt ham en Golden Globe Award og BAFTA Award, som samt en nominering til en Oscar for bedste mandlige birolle), Chucky i Chucky franchisen, Grima Wormtongue i Ringenes Herre, vicesheriff Clinton Pell i Mississippi Burning, Piter de Vries i Dune og Doc Cochran i Deadwood (som han tjent en Emmy Award nominering).

Filmografi 
 Halloween (2007)
 Halloween II (2009)

Eksterne henvisninger 

 

Skuespillere fra West Virginia
Amerikanere i 1900-tallet
Amerikanere i 2000-tallet
Oscar-nominerede skuespillere
The Wheels on the Bus

The Wheels on the Bus er en børnesang (oversat) af Hans-Henrik Ley og der også kan bruges til en sangleg. Der findes mange forskellige vers  til sangen.

Sangen stammer oprindeligt fra USA, hvor den er kendt som "The wheels on the bus". Den Amerikanske version er skrevet af Verna Hills i 1939. En tekst på dansk er Hjulene på bussen.

Kilder/referencer

Børnesange
Sanglege
Knud Erik Skou

Knud Erik Skou (født 4. september 1926 i Holstebro, død 11. juni 2014) var en dansk maler.

Uddannet på Kunstakademiet i København hos Olaf Rude og Niels Lergaard 1954-64

Skou var i 1980erne både medstifter af og deltager i kunstnergrupperne Zodiac, Vinduet og Ørregruppen.

Eksterne henvisninger 
 

Malere fra Danmark
Commersons delfin

Commersons delfin (Cephalorhynchus commersonii) er en lille delfin, der forekommer i to adskilte områder, dels langs Sydamerikas østkyst fra Península Valdés i Argentina til Ildlandet (inklusiv Falklandsøerne) og dels omkring Kerguelen-øerne i Det Indiske Ocean. De voksne dyr har markante sorte og hvide tegninger, mens farverne er mere udviskede hos unge dyr. Man kan kende forskel på kønnene ud fra formen af den sorte bugplet, der er dråbeformet hos hanner og hesteskoformet hos hunner. Commersons delfin er tilsyneladende den mest almindelige af de fire arter i slægten Cephalorhynchus. Bestanden ved Kerguelen menes at være grundlagt af nogle få individer for blot omkring 10.000 år siden.

Commersons delfin er navngivet efter den franske naturhistoriker Philibert Commerson (1727 – 1773), der beskrev disse delfiner efter at have set dem i 1767 i Magellanstrædet.

Kilder 

Delfiner
Prinsesse Astrid

Prinsesse Astrid kan referere til flere personer:

 Prinsesse Astrid af Sverige (1905-1935) – datter af Prins Carl af Sverige, gift med kong Leopold 3. af Belgien
 Prinsesse Astrid af Norge (født 1932) – datter af kong Olav 5. af Norge, gift med Johan Martin Ferner
 Prinsesse Astrid af Belgien (født 1962) – datter af kong Albert af Belgien, gift med ærkehertug Lorenz af Østrig-Este
Modelparken Danmark

Modelparken Danmark er et parkanlæg med minitog ved Egå nord for Aarhus. I sommerhalvåret kan de besøgende køre rundt i parken med forskellige tog i størrelsesforholdene 1:4 og 1:8. Baneanlægget er på 550 meter og er desuden forsynet med remise, værksted, en jernbaneoverskæring med bomme og et stationsområde med billethus.

De fleste af banens tog ejes af medlemmer af foreningen Modelparken Danmark, der driver parken. Der er tre damplokomotiver, der drives rigtigt med kul og vand. Andre lokomotiver drives med diesel eller benzin, men det mest udbredte er batterier. Nogle af togene har danske forbilleder, for eksempel DSB's motorvogn litra MO og en bornholmsk rangertraktor, mens andre har udenlandske forbilleder, så som et tysk damplokomotiv fra industribaner og et australsk diesellokomotiv. DSB Traktor 57 med den tilhørende pengeskabsvogn fra spillefilmen Olsen-banden på sporet er også repræsenteret. Blandt de nyere indslag er et letbanetog fra Aarhus Letbane. Der er dog også enkelte fiktive tog så som et bamsetog.

Foreningen Modelparken Danmark blev etableret under navnet Viby Minitog i 2002 og kørte til at begynde med på en transportabel bane. I 2009 indgik foreningen en lejeaftale med et gartneri ved Egå om et stykke jord, hvor der kunne anlægges en permanent bane. Jordarbejdet gik i gang i april 2010, og efterfølgende anlagdes der spor, remise, værksted, billethus mv. Desuden blev området givet parkkarakter med blomsterbede og kuperede græsplæner. I pinsen 2012 kunne foreningen, der havde skiftet navn til Modelparken Danmark, så åbne officielt for driften. På sigt er det meningen, at parken skal udbygges med yderligere spor og baner, ligesom det er tanken at anlægge et vandløb igennem den.

Eksterne henvisninger 

 Modelparken Danmark

Noter 

Modeljernbane
Aarhus Kommune
Etableret i 2012
Seværdigheder i Danmark
Parker i Danmark
Carlo Faccioli

Carlo Faccioli (født 4. august 1840 i Verona, død 4. juli 1904 i Bosco Chiesanuova) var en italiensk forfatter. 

Faccioli studerede retsvidenskab i Padua og fik derefter et lærerembede. Han har væsentlig gjort sig bekendt ved smukke poetiske oversættelser fra engelsk, Byrons Childe Harold (1873), Tennysons Enoch Arden og andre digte, Longfellows Evangeline (som digteren selv fandt meget vellykket) og flere værker af samme. Af Facciolis egne lyriske digte er La morte di Dante og Sanmicheli at fremhæve. To pædagogiske skrifter af ham har vundet meget bifald: Il Vademecum del Maestro og La sapienza della vita dedotta dai libri.

Kilder 

 

Digtere fra Italien
Faglitterære forfattere fra Italien
Oversættere fra Italien
Italiensksprogede forfattere
Italienere i 1800-tallet
Personer fra Verona
Leopold af Toscana

Leopold af Toscana kan henvise til:

 Leopold 1. af Toscana
 Leopold 2. af Toscana
Jacopo Facciolati

Jacopo Facciolati (født 4. januar 1682 i Torreglia, død 26. august 1769 i Padua) var en italiensk filolog.

Facciolati virkede i lang tid ved universitetet i Padua. Han leverede nye udgaver af Ambrogio Calepinos oprindelig i 4 sprog begyndte (1502) Dictionarium undecim linguarum (2 bind, 1718) og af Marius Nizolius' Thesaurus Ciceronianus (1734); han har også haft en væsentlig andel i sin discipel Egidio Forcellinis Totius latinitatis lexicon. Af hans korrespondance er udkommet Clarorum Germanorum Hungarorum etc. ad Facciolatum epistolæ (1843); hans levned er skildret af Giovanni Battista Ferrari (1799, på latin) og Giuseppe Gennari (1818).

Kilder 
  

Filologer fra Italien
Faglitterære forfattere fra Italien
Latinske forfattere
Italienere i 1700-tallet
Bakkegårdsskolen

Bakkegårdsskolen er navnet på flere skoler i Danmark:
 Bakkegårdsskolen (Aarhus)
 Bakkegårdsskolen (Gentofte)
 Bakkegårdsskolen (Langeskov)